laion/Wikipedia-Exotic huggingface dataset:
კალციუმის ჰიდროქსიდი

კალციუმის ჰიდროქსიდი ან კალციუმის ტუტე (Ca(OH)2) — რთული არაორგანული ნივთიერება, რომელიც შედგება კალციუმის ატომთან დაკავშირებული ორი ჰიდროქსიდ ჯგუფისგან. იგი თეთრი, არაგამჭვირვალე ნივთიერებაა, რომელიც წყალში მცირედ ხსნადობით ხასიათდება. მისი წყალხსნარი ადვილად ურთიერთქმედებს ჰაერის ნახშირორჟანგთან (CO2) და წარმოქმნის კარბონატებს, ნახშირმჟავას მარილებს. კალციუმის ჰიდროქსიდი, ისევე როგორც ყველა ტუტე, ინდიკატორებთან ურთიერთქმედებს. იგი იისფერ ლაკმუსში ლურჯ ფერს იღებს, უფერო ფენოლფთალეინში ჟოლოსფერი ხდება, მეთილნარინჯში ყვითლდება, ხოლო ინდიგო კარმინში მწვანე ფერს იღებს. კალციუმის ჰიდროქსიდი აქტიურად ურთიერთქმედებს მჟავებთან, მიიღება კალციუმის მარილი და წყალი: Ca(OH)2 + H2SO4 → CaSO4 + H2O აღნიშნული ტუტე ურთიერთქმედებს მჟავა ოქსიდებთან, მიიღება შესაბამისი მარილი და წყალი: Ca(OH)2 + CO2 → CaCO3 + H2O კალციუმის ჰიდროქსიდი ურთიერთქმედებს ისეთი მეტალის მარილებთან, რომლის ფუძეებიც წყალში უხსნადები არიან: Сa(OH)2 + CuSO4 → Cu(OH)2 + CaSO4 კალციუმის ოქსიდის წყალთნ ურთიერთქმედებით, ამ მეთოდს გავრცელებულად იყენებენ სოფლის მეურნეობაში, ეგრეთ წოდებული ჩაუმქრალი კირის (კალციუმის ოქსიდის) წყალთან ურთიერთქმედებით იღებენ ჩამქრალ კირს (კალციუმის ოქსიდს), რომელსაც ხეების დასაცავად იყენებენ: СaO + H2O → Ca(OH)2 კალციუმის წყალთან ურთიერთქმედებით: Ca + H2O → Ca(OH)2+H2O კალციუმის კარბიდის წყალთან ურთიერთქმედებით: CaC2 + H2O → Ca(OH)2+C2H2 კალციუმის ჰიდრიდის წყალთან ურთიერთქმედებით: CaH2 + H2O → Ca(OH)2+H2 CDC – NIOSH Pocket Guide to Chemical Hazards – Calcium Hydroxide MSDS Data Sheet National Organic Standards Board Technical Advisory Panel (2002-04-04). NOSB TAP Review: Calcium Hydroxid (.PDF), Organic Materials Review Institute. ციტირების თარიღი: 2008-02-05. დაარქივებული 2007-10-31 საიტზე Wayback Machine. ↑ 1.0 1.1 Datenblatt Calciumhydroxid (PDF) bei Merck, abgerufen am 4. April 2012. ↑ Zumdahl, Steven S. (2009). Chemical Principles 6th Ed.. Houghton Mifflin Company, გვ. A21. ISBN 0-618-94690-X.  ↑ Georg Brauer (Hrsg.), unter Mitarbeit von Marianne Baudler u. a.: Handbuch der Präparativen Anorganischen Chemie. 3., umgearbeitete Auflage. Band II, Ferdinand Enke, Stuttgart 1978, ISBN 3-432-87813-3, S. 926. ↑ Roland Pfestorf,Heinz Kadner; Chemie: Ein Lehrbuch für Fachhochschulen, S. 368; ISBN 978-3817117833.
ალ-ქამამინი

ალ-ქამამინი — სოფელი ლიბანში, აკარის რაიონში (აკარის მუჰაფაზა). მდებარეობს ზღვის დონიდან 800 მ სიმაღლეზე. მიმდებარე ტერიტორიები მთიანია, რის გამოც პოპულარულია ლაშქრობისთვის. სოფელთან მდებარეობს ხიდი, რომელიც მას სოფელ ქაბეითთან აკავშირებს. ↑ Brighter skies ahead as country recovers from major storm March 5, 2012 The Daily Star (Lebanon)
Blender (ჟურნალი)

Blender — ამერიკული მუსიკალური ჟურნალი, რომელიც საკუთარ თავს აცხადებს „მუსიკის სამყაროში და ყველა დანარჩენში მთავარ გიდათ“. ჟურნალი რეგულარულად ადგენს ალბომების, შემსრულებლების და სიმღერების სხვადასხვა სიები, ვლინდება მათ შორის საუკეთესოები და უარესები. თითოეულ ნომერში ქვეყნდება რომელიმე არტისტის მთელი დისკოგრაფია თითოეული ალბომის დაწვრილებითი აღწერებით და ანალიზით. სატელევიზიო არხ VH1-თან ერთად ჟურნალმა შეადგინა „ყველა დროის ყველაზე უფრო საოცრად ცუდი 50 სიმღერის“ სია, სადაც პირველი ადგილი დაიკავა, ყველაზე უფრო ცუდმა სიმღერამ „We Built This City“ ჯგუფ Starship-ის შესრულებით. პირველად Blender-მა გავრცელება დაიწყო 1994 წელს კომპაქტ-დისკების სახით, 1997 წელს ჟურნალს გაუჩნდა საკუთარი საიტი, ხოლო 1999 წელს გამოიცა ბეჭდური სახით, რითაც მოიხვეჭა ყველაზე უფრო მეტი პოპულარობა. 2009 წლის 26 მარტს მესაკუთრე კომპანია Alpha Media Group-მა დახურა ჟურნალი (უკანასკნელი ნომერი გამოიცა 2009 წლის აპრილში), ამასთან ინტერნეტში პუბლიკაციები არ შეწყვეტილა.. 2015 წლის იანვრის მდგომარეობით საიტი blender.com მიუწვდომელია, მისამართის გამოძახებისას წარმოიქმნება რედირექტი საიტზე maxim.com. ოფიციალური საიტი ↑ Jason Fell.. Blender Folds: Music magazine latest to succumb to recession. Folio. დაარქივებულია ორიგინალიდან — 2012-04-09. ციტირების თარიღი: 2009-10-17. ↑ Stairway to Hell. New York Post. დაარქივებულია ორიგინალიდან — 2012-04-09. ციტირების თარიღი: 2009-10-17.
Bibcode

Bibcode — იდენტიფიკატორი, რომელსაც იყენებს ბევრი ასტრონომიული მონაცემთა ბაზა და ლიტერატურული წყაროების კატალოგი. Bibcode შემუშავდა NASA/IPAC Extragalactic Database-ს (NED) გარეგალაქტიკური ობიექტების SIMBAD-ში და მონაცემთა ბაზაში გამოყენებისათვის, მაგრამ დღეისათვის გამოიყენება უფრო ფართედ, მაგალითად, ADS-ში (ნასას ასტროფიზიკური საინფორმაციო სისტემა). კოდი შედგენა ზუსტად 19 სიმბოლოსგან და აქვს ფორმა YYYYJJJJJVVVVMPPPPA , სადაც YYYY — 4 ციფრი გამოქვეყნების წელი, JJJJJ — ჟურნალის/მონოგრაფიის/კრებულის კოდი. ჟურნალის წყაროს შემთხვევაში, VVVV — ტომის ნომერი, M ნიშნავს ჟურნალის თავის ასობრივ ინდექსს (მაგალითად, L — Letters-ის სექციისათვის), PPPP — საწყისი ფურცლის ნომერი, A — პირველი ავტორის გვარის პირველი გვარი. წერტილები (.) გამოიყენება გამოუყენებელი მინდვრების შესავსებად, რათა თითოეული მინდვრის სიგრძე მუდამ ტოლი ყოფილიყო ზემოთ აღნიშნულის; წერტილები ემატება მარჯვნიდან კოდისთვის JJJJJ და მარცხნიდან ტომის და ფურცლის ნომრისათვის. ქვემოთ მოყვანილია კოდების მაგალითები: ↑ 1.0 1.1 M. Schmitz, G. Helou, P. Dubois, C. LaGue, B. Madore, H. G. Corwin Jr., and S. Lesteven (1995). „NED and SIMBAD Conventions for Bibliographic Reference Coding“, Information & On-Line Data in Astronomy. Kluwer Academic Publishers. ISBN 0-7923-3659-3. ციტირების თარიღი: 2011-06-22.  ↑ 2.0 2.1 The ADS Data, help page. NASA ADS. დაარქივებულია ორიგინალიდან — 2012-08-27. ციტირების თარიღი: November 5, 2007.
ფელეკეზელა მფოკო

ფელეკეზელა მფოკო (ინგლ. Phelekezela Mphoko, დ. 11 ივნისი, 1940, სამხრეთი როდეზია) — ზიმბაბვეს სახელმწიფო და პოლიტიკური მოღვაწე. პოლიტიკოსი, დიპლომატი და ბიზნესმენი, ზიმბაბვეს მეორე ვიცე-პრეზიდენტი. თავის დროზე იყო ზიმბაბვეს ელჩი რუსეთში, ბოტსვანაში და სამხრეთ აფრიკის რესპუბლიკაში. რობერტ მუგაბეს გადადგომის შემდეგ 2017 წლის 21 ნოემბრიდან 24 ნოემბრამდე დე-იურე ასრულებდა ზიმბაბვეს პრეზიდენტის მოვალეობას. მაგრამ რადგან ამ პერიოდისათვის პარტიიდან გაძევებული იყო და იმყოფებოდა საზღვარგარეთ, თანამდებობა დე-ფაქტო არ მიუღია. ↑ დაარქივებული ასლი. დაარქივებულია ორიგინალიდან — 2017-12-01. ციტირების თარიღი: 2017-12-06. ↑ http://www.herald.co.zw/experts-clear-the-air-on-succession/ ↑ დაარქივებული ასლი. დაარქივებულია ორიგინალიდან — 2017-12-01. ციტირების თარიღი: 2017-12-06. ↑ http://www.thezimbabwemail.com/politics/mphoko-legally-acting-president/ ↑ http://www.herald.co.zw/president-dissolves-cabinet/
მეუნარგია (მრავალმნიშვნელოვანი)

საკუთარი სახელი მეუნარგია შეიძლება აღნიშნავდეს ერთ-ერთ შემდეგ პიროვნებათაგანს: ვალერიან მეუნარგია — საბჭოთა მოხელე, სოციალისტური შრომის გმირი ვახტანგ მეუნარგია — იმუნოჰემატოლოგი, პოლიტიკოსი იონა მეუნარგია — მწერალი კაპიტონ მეუნარგია — ექიმი მიხეილ მეუნარგია — სასულიერო პირი პეპუ მეუნარგია — ოქრომჭედელი
3DO Interactive Multiplayer-ის თამაშების სია

ეს არის 3DO Interactive Multiplayer-ის თამაშების სია, დალაგებული ანბანის მიხედვით. 3DO არის მეხუთე თაობის სახლის ვიდეო თამაშების კონსოლი, შექმნილი კომპანია The 3DO Company-ის მიერ და გამოცემული კომპანიების, Panasonic, Sanyo-სა და GoldStar-ის მიერ. სისტემის არსებობის ისტორიაში შეიქმნა მისი რამდენიმე მოდელი, რომელთაგანაც ყველაზე პირველი, პოპულარული და გავრცელებული აღმოჩნდა Panasonic FZ-1 R·E·A·L 3DO Interactive Multiplayer, გამოსული იაპონიაში, აზიაში, ჩრდილოეთ ამერიკასა და ევროპაში. კონსოლის თავდაპირველი ფასი იყო 699.99 აშშ დოლარი. 1994 წლის ბოლოს 399 დოლარამდე დაიკლო. კონსოლის თამაშების ბიბლიოთეკა ძირითადად მოიცავდა არკადული და PC თამაშების პორტებს, როგორებიცაა „Alone in the Dark“, „Myst“, „Star Control II“ და სხვებს. საერთო ჯამში მასზე ხელმისაწვდომი იყო 300-მდე ვიდეო თამაში. აქტიური სარეკლამო კამპანიების (ჟურნალმა „Time“-მა უწოდა “1993 წლის საუკეთესო პროდუქტი“) და თანამედროვე ტექნოლოგიბის გამოყენების მიუხედავად, კონსოლის მაღალმა ფასმა და სათამაშო კონსოლებით გადატვირთვულმა ბაზარმა 1996 წელს განაპირობა 3DO-ის სიცოცხლის ხანგრძლივობის სწრაფად დასრულება. ის მიჩნეულია კომეციულ ჩავარდნად, რომლის გაყიდვებმა მხოლოდ და მხოლოდ 2 მილიონი ასლი შეადგინა. საერთო ჯამში კონსოლზე გამოვიდა 286 ერთეული ვიდეო თამაში, აქედან 214 გამოიცა იაპონიაში, 162 — ჩრდილოეთ ამერიკაში და 30 — ევროპაში. ამ თამაშების უმეტესობა მოიცავდა არკადული და PC თამაშების პორტებს. ↑ Nichols, Peter (December 3, 1993). „Home Video“. The New York Times. ციტირების თარიღი: 9 აპირლი, 2017. დამოწმებას აქვს ცარიელი უცნობი პარამეტრ(ებ)ი: |dead-url= (დახმარება); შეამოწმეთ თარიღის პარამეტრი |access-date=-ში (დახმარება) ↑ Markoff, John (9 სექტემბერი, 1993). „Market Place; Investors can only guess which video game device will conquer“. The New York Times. ციტირების თარიღი: 23 აპრილი, 2010. შეამოწმეთ თარიღის პარამეტრი |accessdate= და |date=-ში (დახმარება) ↑ Markoff, John (11 დეკემბერი, 1994). „For 3DO, a Make-or-Break Season“. New York Times. ციტირების თარიღი: 31 დეკემბერი, 2007. შეამოწმეთ თარიღის პარამეტრი |accessdate= და |date=-ში (დახმარება) ↑ 3DO – 1993–96 – Classic Gaming. Classicgaming.gamespy.com. დაარქივებულია ორიგინალიდან — 2012-10-23. ციტირების თარიღი: 2012-07-31. ↑ 5.0 5.1 5.2 5.3 All 3DO Games გვ. 1–7. GameSpot. ციტირების თარიღი: May 15, 2012. ↑ All 3DO video game release dates in North America from 1993 to 2013. GameFaqs. ↑ All 3DO video game release dates in Europe from 1994 to 1996. GameFaqs. ↑ All 3DO video game release dates in Japan from 1994 to 1996. GameFaqs. ↑ 9.0 9.1 9.2 Assembler Gamers - Unreleased 3DO games.. დაარქივებულია ორიგინალიდან — 2014-12-05. ციტირების თარიღი: 28 ნოემბერი, 2014. ↑ Dragon Ball Z: V.R.V.S.. VGFacts. დაარქივებულია ორიგინალიდან — 2017-03-15. ციტირების თარიღი: 2013-02-01. ↑ „3DO's Downhill Slide Begins“. GamePro. IDG (94): 16–17. ივლისი, 1996. შეამოწმეთ თარიღის პარამეტრი |date=-ში (დახმარება)
Gex (ვიდეო თამაში)

Gex — პლატფორმერი ჟანრის ვიდეო თამაში, შექმნილი Crystal Dynamics-ის და გამოცემული BMG Interactive-ის მიერ 1995 წელს 3DO Interactive Multiplayer-ისთვის. მოგვიანებით თამაში დაპორტირდა PlayStation-ის, Sega Saturn-ის და Microsoft Windows პლატფორმებისთვის. ეს არის პირველი თამაში „Gex“-ის სერიიდან და თან მოჰყვებოდა 3DO-ის Panasonic-ის მოდელებს. „Gex“ არის საიდსქროლერი და პლატფორმერის ჟანრების ვიდეო თამაში, რომელშიც მთავარ გმირს განასახიერებს ანთროპომორფული გეკონი. მას შეუძლია სირბილი, ხტუნვა და კედელზე ცოცვა. მტრების მოსაგერიებლად მთავარ იარაღად იყენებს კუდს. მისი მიზანია ტურის გასვლა და ტელევიზორის პულტების მოძიება. Gex-მა მიიღო პოზიტიური შეფასებები ვიდეო თამაშების მიმოხილველებისგან. „GamePro“-სა და „Electronic Gaming Monthly“-ისგან მიიღო „3DO-ის საუკეთესო თამაშის“ წოდება. Gex იქცა Crystal Dynamics-ის თილისმად და შეიქმნა იმისთვის, რათა კონკურენცია გაეწია ისეთი განთქმული თამაშებისთვის როგორებიცაა „Mario“ და „Sonic the Hedgehog. საერთო განხილვების საიტ GameRankings-ზე 3DO-ის ვერსია ფლობს 79.58, PC-ის — 71.00, SAT-ის — 69.35, PS1 — 63.33. ის აგრეთვე წარმატებული აღმოჩნდა კომერციულადაც, მისმა გაყიდვებმა 1 მილიონი ასლი შეადგინა, რითაც იქცა 3DO-ის ერთ-ერთ ყველაზე გაყიდვად თამაშად. Gex საიტზე MobyGames გრეგის ბლოგი: Gex დაარქივებული 2010-02-17 საიტზე Wayback Machine. Gex-ოფიციალური ვიკი Gex GOG.com-ზე ↑ Frequently Asked Questions. faqs.org. ციტირების თარიღი: 7 დეკემბერი, 2017. ↑ „Price Slashed on 3DO“. GamePro. IDG (85): 170–172. ოქტომბერი, 1995. შეამოწმეთ თარიღის პარამეტრი |date=-ში (დახმარება) ↑ „CES: The Best of the Show“. GamePro. IDG (72): 37. September 1994. ↑ „Electronic Gaming Monthly's Buyer's Guide“. 1996. დამოწმება journal საჭიროებს |journal=-ს (დახმარება) ↑ „The Next Generation 1996 Lexicon A to Z: Mascot“. Next Generation. Imagine Media (15): 36. March 1996. ↑ Travers, Gregg. (April 3, 1997) GEX – games.greggman.com. ციტირების თარიღი: May 14, 2017. ↑ Gex (3DO) reviews at. GameRankings (2011-10-24). დაარქივებულია ორიგინალიდან — 2012-11-03. ციტირების თარიღი: 2011-10-24. ↑ Gex (PC) reviews at. GameRankings (2011-10-24). დაარქივებულია ორიგინალიდან — 2012-07-24. ციტირების თარიღი: 2011-10-24. ↑ Gex (Sega Saturn) reviews at. GameRankings (2011-10-24). დაარქივებულია ორიგინალიდან — 2012-01-10. ციტირების თარიღი: 2011-10-24. ↑ Gex (PlayStation) reviews at. GameRankings (2011-10-24). დაარქივებულია ორიგინალიდან — 2011-09-09. ციტირების თარიღი: 2011-10-24. ↑ „Tidbits...“. Electronic Gaming Monthly. Sendai Publishing (76): 19. ნოემბერი, 1995. შეამოწმეთ თარიღის პარამეტრი |date=-ში (დახმარება) ↑ „At the Deadline“. GamePro. IDG (85): 174. ოქტომბერი, 1995. შეამოწმეთ თარიღის პარამეტრი |date=-ში (დახმარება)
შარდოვანა-ფორმალდეჰიდური ფისები

შარდოვანა-ფორმალდეჰიდური ფისები — შარდოვანასა და ფორმალდეჰიდის ურთიერთქმედების პროდუქტები, რომელთაც აქვთ უნარი წარმოქმნან პოლიმერები. შარდოვანა-ფორმალდეჰიდურ ფისებს ამზადებენ წყალხსნარების სახით. იყენებენ ამინოპლასტების, წებოებისა და ქაფპლასტების წარმოებაში. მოდიფიცირებულ შარდოვანა-ფორმალდეჰიდურ ფისებს უმატებენ ალკიდურ ლაქებსა და მინანქარს დიდი სიმტკიცის, ბზინვარების, ატმოსფერმედეგობისა და სხვა თვისებების მისანიჭებლად. ქართული საბჭოთა ენციკლოპედია, ტ. 10, თბ., 1986. — გვ. 688.
შარდსადენი

შარდსადენი — მილოვანი ორგანო, საშარდე გზის ბოლო მონაკვეთი. მისი კედელი შედგება გარეთა — შემაერთებელ-ქსოვილოვანი, შუა — კუნთოვანი და შიგნითა — ლორწოვანი გარსებისაგან. მამაკაცის შარდსადენი იწყება შარდის ბუშტიდან, გაივლის წინამდებარე ჯირკვალს, შემდეგ შარდსასქესო შუასაძგიდს, შედის ასოს ღრუბლისებრ ნივთიერებაში და სრულდება ასოს ბოლოზე შარდსადენის გარეთა ხვრელით. მამაკაცის შარდსადენის საშუალო სიგრძეა 20 სმ, დიამეტრი — 7 მმ. ქალის შარდსადენი გაცილებით მოკლეა (5 სმ) და საშოს კარიბჭეში იხსნება. შარდსადენს აქვს ორი სფინქტერი: პირველი შარდსადენის დასაწყისშია, მას წარმოქმნის შარდის ბუშტის კუნთოვანი შრის ცირკულარული ბოჭკოები. ეს უნებლიე სფინქტერია და მოქმედებს რეფლექსურად. მეორე სფინქტერი ნებითია, მას წარმოქმნის შორისის ღრმა განივი კუნთი, რომელსაც ხვრეტს შარდსადენის შარდ-სასქესო შუასაძგიდში გავლისას. შარდსადენის წინამდებარე ნაწილში იხსნება თესლის გამომტანი ე. წ. მშხეპავი სადინარები. მამაკაცის შარდსადენი ატარებს როგორც შარდს, ისე თესლს, ქალისა კი მხოლოდ შარდს. შარდსადენის ანთებამ შეიძლება გამოიწვიოს ნაწიბურები და სანათურის ძლიერი შევიწროვება. ვ. აბაშიძე, ქართული საბჭოთა ენციკლოპედია, ტ. 10, თბ., 1986. — გვ. 688.
შარდ-სასქესო სისტემა

შარდ-სასქესო სისტემა — ადამიანისა და ცხოველთა ანატომიურად და ფუნქციურად ერთმანეთთან დაკავშირებული — გამომყოფი და სასქესო ორგანოების ერთობლიობა. ზოგი უხერხემლოს (მაგ. თავეკლიანები) გამომყოფი ორგანოები — პროტონეფრიდიები — იხსნებიან სასქესო ჯირკვლების სადინარებში. მრავალჯაგრიანი ჭიების უმეტესობის გამომყოფი ორგანოები — მეტანეფრიდიები — სასქესო პროდუქტების გამოტანის ფუნქციას ასრულებენ. ხერხემლიანების ორგანიზმიდან სასქესო პროდუქტების გამოტანა ხდება გამომყოფი ორგანოების სადინრებით. მრავალი თევზისა და ყველა ამფიბიის მამლების სასქესო პროდუქტები გამოდის ვოლფის არხით, რომელიც შარდსაწვეთსაც წარმოადგენს. ქვეწარმავლების, ფრინველებისა და ძუძუმწოვრების მამლების პირველადი თირკმელი გარდაიქმნება სათესლის დანამატად და თესლის გამოტანას ემსახურება. გ. პაპიძე, ქართული საბჭოთა ენციკლოპედია, ტ. 10, თბ., 1986. — გვ. 688.
შარდსაწვეთი

შარდსაწვეთი — თირკმლიდან შარდის ბუშტში შარდის გამტარი მილი. ადამიანის შარდსაწვეთის სიგრძე საშუალოდ 30-35 სმ, დიამეტრი — 7-9 მმ-ს აღწევს. მდებარეობს ექსტრაპერიტონეალურად ხერხემლის გვერდებზე. განარჩევენ შარდსაწვეთის მუცლისა და მენჯის ნაწილებს. შარდსაწვეთის კედელი შედგება შემაერთებელქსოვილოვანი (გარეთა), კუნთოვანი (შუა) და ლორწოვანი (შიგნითა) გარსებისაგან. შარდსაწვეთი ირიბად კვეთს შარდის ბუშტის კედელს, ამიტომ ბუშტის ავსებისას იგი დაიხშობა და შარდის ბუშტიდან შარდის რეტროგრადულად (უკან), თირკმლისაკკენ აღმა სვლა აღარ ხდება. გ. პაპიძე, ქართული საბჭოთა ენციკლოპედია, ტ. 10, თბ., 1986. — გვ. 688.
შარეულა

შარეულა — მდინარე ამბროლაურის მუნიციპალიტეტში. სათავე აქვს რაჭის ქედის ჩრდილოეთ კალთაზე, ზღვის დონიდან 1091 მ-ზე, ერთვის მდინარე რიონს მარცხნიდან. სიგრძე 22 კმ, აუზის ფართობი 231 კმ². საზრდოობს წვიმის, თოვლისა და მიწისქვეშა წყლით. წყალდიდობა გაზაფხულზეა, წყალმოვარდნები — ზაფხულ-შემოდგომაზე, არამდგრადი წყალმცირობა — ზამთარში. საშუალო წლიური ხარჯი 4,7 მ³/წმ. ი. აფხაზავა, ქართული საბჭოთა ენციკლოპედია, ტ. 10, თბ., 1986. — გვ. 688.
შარვაშიძე

საკუთარი სახელი შარვაშიძე შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე შარვაშიძე — ფერმწერი ასლანბეი შარვაშიძე — ქეილაშ აჰმედ-ბეგის უფროსი შვილი გიორგი შარვაშიძე — საზოგადო მოღვაწე გიორგი შარვაშიძე — საზოგადო მოღვაწე, პოეტი, დრამატურგი გიორგი შარვაშიძე — საზოგადო მოღვაწე, პოეტი გიორგი შარვაშიძე (საფარ ალი-ბეგი) — აფხაზეთის მთავარი დიმიტრი შარვაშიძე (ომარბეი) — აფხაზეთის მთავარი ელიზბარ შარვაშიძე — საქართველოს არმიის პოლკოვნიკი ეფთვიმე შარვაშიძე — საეკლესიო მოღვაწე ვლადიმერ შარვაშიძე — ზოოლოგ-იქთიოლოგი ზეგნაყ შარვაშიძე — აფხაზეთის მთავარი ზურაბ შარვაშიძე — აფხაზეთის მთავარი კონსტანტინე შარვაშიძე — საზოგადო მოღვაწე ლევან შარვაშიძე — სამურზაყანოს მფლობელი მანუჩარ შარვაშიძე — სამურზაყანოს მმართველი მანუჩარ შარვაშიძე — აფხაზეთის მთავარი მიხეილ შარვაშიძე (ჰამუთ-ბეგი) — აფხაზეთის უკანასკნელი მთავარი მურზაყან შარვაშიძე — სამურზაყანოს მფლობელი პუტო შარვაშიძე — აფხაზეთის მთავარი როსტომ შარვაშიძე — ბზიფის აფხაზეთის მთავარი სარეხ შარვაშიძე — აფხაზეთის მთავარი სეტემან შარვაშიძე — აფხაზეთის მთავარი სუსტარ შარვაშიძე — აფხაზეთის მთავარი ქეილაშ შარვაშიძე — აფხაზეთის მთავარი ყვაპუ შარვაშიძე — ზეგნაყ შარვაშიძის ძე ხუტუნია შარვაშიძე — სამურზაყანოს მფლობელი ჯიქეშია შარვაშიძე — ზეგნაყ შარვაშიძის ძე შარვაშიძეები შარვაშიძეების გენეალოგია
ავთანდილ აბესაძე

ავთანდილ იოსების ძე აბესაძე (დ. 10 მაისი, 1928, ყანდაურა, სიღნაღის მაზრა – გ. 2003) — ქართველი ფიზიოლოგი. მედიცინის მეცნიერებათა დოქტორი (1964), პროფესორი (1967), საქართველოს მეცნიერების დამსახურებული მოღვაწე (1985). 1951 წელს დაამთავრა თბილისის სახელმწიფო სამედიცინო ინსტიტუტი. 1958-1985 წლებში ხელმძღვანელობდა გ. მუხაძის სახელობის ჰემატოლოგიისა და სისხლის გადასხმის სამეცნიერო კვლევით ინსტიტუტის ექსპერიმენტულ განყოფილებას. 1985 წლიდან ასევე ინსტიტუტის დირექტორის მოადგილეა სამეცნიერო დარგში. აბესაძის ძირითადი შრომები ეხება საჭმლის მონელების ფიზიოლოგიურ საკითხებს, სისხლისა და მისი კომპონენტების გადასხმის მოქმედების მექანიზმს სხვადასხვა პათოლოგიური მდგომარეობის დროს, სისხლწარმოქმნისა და სისხლის შედედების რეგულაციის ნერვულ, ჰორმონულ და ჰუმორულ მექანიზმებს. 1965 წელს მიენიჭა საქართველოს მეცნიერებათა აკადემიის ი. თარხნიშვილის სახელმწიფო პრემია. მიღებული აქვს სახელმწიფო ჯილდოები. ენციკლოპედია „საქართველო“, ტ. 1, თბ., 1997. — გვ. 28. ავთანდილ აბესაძე — საქართველოს ბიოგრაფიული ლექსიკონი
დავით აბესაძე

დავით ნოდარის ძე აბესაძე (დ. 1 აგვისტო, 1951, თბილისი) — ქართველი მომღერალი (ტენორი). საქართველოს სახალხო არტისტი (1988). ღირსების ორდენის კავალერი. 1973 წელს დაამთავრა საქართველოს პოლიტექნიკური ინსტიტუტის არქიტექტურის ფაკულტეტი, ხოლო 1980 წელს თბილისის ილია ჭავჭავაძის სახელობის უცხო ენათა ინსტიტუტის ინგლისური ენის ფაკულტეტი. 1973–1984 წლებში მუშაობდა „საქქალაქმშენპროექტის“ არქიტექტორად, 1984 წლიდან „საქკოოპრეკლამის“ კომბინატის მთავარი მხატვარია. დავით აბესაძემ 1970 წელს ჯერ კიდევ სტუდენტობის დროს — თ. სეფერთელაძესა და მ. თავართქილაძესთან ერთად პოლიტექნიკურ ინსტიტუტში ჩამოაყალიბა ვოკალური ანსამბლი „ცისფერი ტრიო“, რომელიც 1973 წლიდან გამოდის როგორც საქართველოს სახელმწიფო ფილარმონიის პროფესიონალური კოლექტივი. აბესაძის შესრულება გამოირჩევა უშუალობით, ემოციურობით. აქვს ლამაზი ტემბრის ხმა. ოსტატურად ფლობს ფალცეტს, ასევე ოსტატურად ასრულებს აკომპანემენტს გიტარასა და ფანდურზე. დავით აბესაძე ანსამბლთან ერთად გასტროლებზე იყო არაერთ ქვეყანაში. 1979 წლიდან საქართველოს ტელერადიოს სოლისტია. მიღებული აქვს საქართველოს კომკავშირის პრემია (1982). 1980 : საქართველოს დამსახურებული არტისტი 1982 : საქართველოს კომკავშირის პრემია 1988 : საქართველოს სახალხო არტისტი 2002 : ღირსების ორდენი ენციკლოპედია „საქართველო“, ტ. 1, თბ., 1997. — გვ. 28. დავით აბესაძე — საქართველოს ბიოგრაფიული ლექსიკონი ↑ საქართველოს სსრ-ის უმაღლესი საბჭოს უწყებები. 1980. №6 გვ. 6 ↑ საქართველოს სსრ-ის უმაღლესი საბჭოს უწყებები. 1988. №12 გვ. 17
აბეშლა

აბეშლა, აბეშლაია — ასურეთის მეფის ტიგლათფილესერ I-ის წარწერებში ურუმაელებთან ერთად მოხსენიებული ტომები, „ხეთების ქვეყნის ხალხი“. მათი ზუსტი ადგილმდებარეობა უცნობია. ბინადრობდნენ აღმოსავლეთ მცირე აზიაში, ურუმაელების მეზობლად, რომელთაც ძალით მიიტაცეს სუბართუს (ჩრდილოეთ შუამდინარეთი) ზოგიერთი დასახლება. იმავე წარწერებში აბეშლა არის სინონიმი ტერმინისა „ქაშქაია“ („ქაშქა“), რომელიც ხეთური ლურსმული წყაროების „ქასქას“ („გასგას“) იდენტურია. აბეშლას სახელწოდებას ზოგიერთი მკვლევარი უკავშირებს მოგვიანო ხანის აფშილების (აფსილების) სახელწოდებას. ხაზარაძე ნ., ქართული საბჭოთა ენციკლოპედია, ტ. 1, თბ., 1975. — გვ. 28. გიორგაძე გ., ენციკლოპედია „საქართველო“, ტ. 1, თბ., 1997. — გვ. 29. Г. А. Меликишвили, «Древневосточные материалы по истории народов Закавказья», ч. 1 - Наири-Урарту, Тб., 1954 Г. А. Меликишвили, «К итории древней Грузии», Тб., 1959
Out of Myself

Out of Myself — პოლონური პროგრესული როკ-ჯგუფ Riverside-ის სადებიუტო სტუდიური ალბომი. იგი გამოვიდა 2004 წლის 21 სექტემბერს, თუნდაც მანამდე გამოსული იყო 2003 წელს, ლეიბლზე The Laser's Edge. 'Out of Myself აგრეთვე მოხვდა ბოქს-სეტში, რომელშიც შესულია ალბომები Second Life Syndrome და Rapid Eye Movement. ჯგუფის სადებიუტო ალბომი კრიტიკოსებმა დადებითად შეაფასეს. MetalCrypt-ის ბრიუს დრეგონჩეისერი წერდა, რომ იგი იყო „იშვიათი მშვენიერება“. Dutch Progressive Rock Page-ის მიმოხილველი დრის დოკტორი აღნიშნავდა, რომ ყურადღება, რომელიც ამ სადებიუტო ალბომმა მიიქცია, დამსახურებული იყო. Metal Reviews-ის მიმომხილველი ბორისი წერდა, რომ თავს ბედნიერად გრძნობდა, რომ ამ ალბომს წააწყდა. „...ჩემი კოლექციის ერთ-ერთი საგანძურია“ – აღნიშნავდა აივორი Metal Storm-იდან. Out of Myself-ს აღწერენ, როგორც „ემოციურ მუსიკალურ მოგზაურობას“, „ეშმაკურად მძლავრს“, „მეტალის, არენა-როკის, გრანჟის და დაბის მსუბუქი ელემენტებითაც კი“. ამავე დროს, ალბომს ეწოდა „ჯგუფის პირველი მშვიდი მოგზაურობა“. აგებულს მარიუშ დუდას ბას-გიტარაზე, ალბომის მუსიკას აგრეთვე განსაზღვრავს იაცეკ მელნიცკის კლავიშებიანი საკრავებით შექმნილი ატმოსფერო და პიოტრ გრუძინსკის წამყვანი გიტარის „ხანგრძლივი, ცრემლებიანი, გიტარების გაწელილი ნოტები“. ყველა ტექსტის ავტორი — მარიუშ დუდა; მუსიკა — Riverside. Riverside მარიუშ დუდა – ვოკალი, ბას-გიტარა, აკუსტიკური გიტარა პიოტრ გრუძინსკი – წამყვანი და რიტმული გიტარები იაცეკ მელნიცკი – კლავიშებიანი საკრავები პიოტრ კოზერადსკი – დასარტყმელი საკრავები, პერკუსია მიწვეული პერსონალი ქშიშტოფ მელნიცკი – ტრომბონი (9) ტექნიკური პერსონალი არანჟირება, პროდიუსინგი – Riverside ჩაწერა, ხმის ინჟინერი – იაცეკ მელნიცკი ხმის მიქსი – რობერტ და მაგდა სრეცნიცკები მასტერინგი – გჟეგოშ პივკოვსკი ↑ 1.0 1.1 1.2 Out Of Myself, by Riverside. დაარქივებულია ორიგინალიდან — 2016-03-04. ციტირების თარიღი: 2016-01-08. ↑ Riverside - Reality Dream Trilogy. დაარქივებულია ორიგინალიდან — 2016-03-02. ციტირების თარიღი: 2016-01-08. ↑ 3.0 3.1 The Metal Crypt - Review of Riverside - Out of Myself. ციტირების თარიღი: 2016-01-08. ↑ 4.0 4.1 DPRP Reviews - 2004 - Volume 68. დაარქივებულია ორიგინალიდან — 2016-03-04. ციტირების თარიღი: 2016-01-08. ↑ Riverside - Out Of Myself. ციტირების თარიღი: 2016-01-08. ↑ Riverside - Out Of Myself review - Metal Storm. ციტირების თარიღი: 2016-01-08. ↑ Riverside - Out of Myself (album review 2) | Sputnikmusic. ციტირების თარიღი: 2016-01-08.
აბეჩხარი

აბეჩხარი — გამეჩხრებული, დაყამირებული, გაუნოყიერებელი ვენახი. აბეჩხარში ცუდი ნიადაგური კვების გამო ვაზის ზრდა შეზრუდულია, ყურძნის მოსავალი მცირეა. სიმეჩხრისა და იმის გამო, რომ ვაზს მცირე რაოდენობით აქვს ყლორტები და მტევნები, მცენარეს მზის სხივი უკეთესად ხვდება. ამიტომ, მართალია, ყურძენი ცოტა მოდის, მაგრამ ტკბილი და არომატულია, ღვინო — მაღალხარისხოვანი. ვ. ფანჩულიძე, ენციკლოპედია „საქართველო“, ტ. 1, თბ., 1997. — გვ. 29.
Piano Lessons (სიმღერა)

„Piano Lessons“ — ბრიტანული პროგრესული როკ-ჯგუფ Porcupine Tree-ს სიმღერა, გამოცემული 1999 წლის აპრილში, როგორც სინგლი ალბომიდან Stupid Dream. იგი გამოვიდა როგორც CD და 7" გრამფირფიტა (1000 ასლის ოდენობით). გამოსვლას ახლდა მაიკ ბენიონის მიერ გადაღებული ვიდეოც. Piano Lessons – 4:28 Ambulance Chasing – 6:35 Wake As Gun – 3:30 „Wake as Gun“ თავდაპირველად ჩაიწერა 1995 წელს და გამოვიდა Insignificance-ზე. ყველა სიმღერის ავტორია სტივენ უილსონი, გარდა „Ambulance Chasing“-ის (Porcupine Tree). მხარე A Piano Lessons – 4:22 მხარე B Oceans Have No Memory – 3:09 სიმღერის ტექსტი[დაარქივებული] საიტზე MetroLyrics
რუსუდან სიხარულიძე

რუსუდან სიხარულიძე (დ. 19 აგვისტო 1954, ბათუმი) — სპორტული ტანმოვარჯიშე, მსოფლიო ჩემპიონი გუნდურ პირველობაში და მესამე პრიზიორი თავისუფალ ვარჯიშში (1974); სსრკ ორგზის ჩემპიონი (1973, მრავალჭიდი; 1974, თავისუფალი ვარჯიში); საერთაშორისო კლასის სპორტის ოსტატი, საქართველოს დამსახურებული მწვრთნელი, საერთაშორისო კატეგორიის მსაჯი, ღირსების ორდენის კავალერი. ტანვარჯიშის ეროვნულ სახეობათა ფედერაციის პრეზიდენტი 2006 წლიდან. რუსუდან სიხარულიძე საქართველოს ოლიმპიელთა კლუბის საიტზე დაარქივებული 2016-04-07 საიტზე Wayback Machine. რუსუდან სიხარულიძე — ქართული სპორტის სტატისტიკა[მკვდარი ბმული]